En helt særlig kunde og måske en lille overraskelse til dig! ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

SHOP NU DAME HERRE OUTLET
HIP HIP HURRAA - SÅ ER DET I DAG VI FYLDER 30 ÅR!

30 ÅRS FRILUFTSLIV - og i dag er den store dag! I dag er vores officielle fødselsdag - HURRAA! Den 2. april 1995 startede vi vores rejse. En lille kælderbutik med store drømme, hvor passionen for godt grej og store naturoplevelser var i centrum. 30 år senere står vi her - ikke bare med to butikker i Odense og en webshop, men med noget langt vigtigere: Et dejligt fællesskab af friluftsentusiaster, der både har gjort vores rejse mulig og meget større end vi kunne have forventet. Selvom vi elsker at sælge godt friluftsudstyr til jer, handler friluftslivet for os ikke kun om det rette grej. Det handler om de morgener, hvor man kryber ud af soveposen til solopgangens første stråler. Om kolde næser på fjeldet, varme drikke omkring bålet. Om de små og store eventyr, som I har delt med os gennem årene. Det er jeres historier, jeres ture og jeres passion, der har gjort Friluftslageret til det, vi er i dag.
PSST... Vi har en lille gave til de 30 første kunder, der lægger vejen forbi vores butikker i dag på vores fødselsdag, og det er kun jer der læser vores nyhedsbrev, der får beskeden. 😉 Ingen stor sensation - bare en lille tak for, at I er en del af vores historie.

LÆS MERE OM VORES JUBILÆUM
Digteren og Det Magiske Grej
Der var engang en digter ved navn Hans Christian Andersen. Han havde rejst vidt og bredt, men nu stod en ny dannelsesrejse for døren. Og enhver dannelsesrejse krævede det rette udstyr! ”Men hvor i alverden finder man den slags?” spurgte han sig selv, mens han spejdede over Odenses tage. Da hørte han en hvisken i vinden - som en stemme, der susede gennem de spæde forårsgrene i Munke Mose: ”Friiiluuftslaageereet…” ”Friluftslageret?” gentog han og begav sig nysgerrigt afsted.

Da han trådte ind i butikken, var det som at træde ind i et eventyr. Rækker af rygsække stod som trofaste rejsekammerater, lanterner glimtede som stjerner, og varme uldtrøjer lå bløde som skyer. ”Velkommen!” sagde Jesper med et smil. ”Hvad kan jeg hjælpe Dem med?” H.C. Andersen slog ud med armene. ”Jeg skal på en rejse, og jeg ønsker det bedste udstyr - men det må gerne have lidt eventyr i sig.” Jesper nikkede. ”Så skal De se her.”

Først viste han ham en sovepose - så let som en svanes fjer og så varm som en sommerdrøm. ”Denne vil holde Dem varm, selv på de koldeste nætter.”

Dernæst rakte Jesper H.C. Andersen en skaljakke - enkel, men med et særligt skær, som om den bar på sin egen historie. ”Den er måske ikke prangende,” sagde Jesper, ”men den vil vise sit værd mod regn og kulde.” H.C. Andersen strøg hånden over stoffet og tænkte, at selv det ydmyge kan gemme på storhed.

Så rakte han ham en hyggekop af robust stål. ”Den ligner måske en simpel kop, men hvem ved? Måske kan den fortælle historier, hvis man lytter godt efter.” H.C. Andersen lo. ”Sådan en må jeg have!

Så rullede Jesper et liggeunderlag ud på gulvet. ”Dette er så blødt, at selv den mest kræsne rejsende ville sove godt - man mærker knapt, hvad der er under det.” H.C. Andersen strøg hånden over det og lo: ”Ah, dette vil gøre selv den hårdeste nat til en drøm.

Til sidst rakte Jesper ham en rygsæk - den var let som en fjer, men rummelig som en sjæl. ”Den her,” sagde Jesper og klappede på den, ”kan bære Dem hvorhen De ønsker - måske endda højere end skyerne.” H.C. Andersen mærkede straks noget særligt ved den; det var næsten, som om den kunne løfte ham op fra gulvet og føre ham langt væk til fremmede egne fyldt med mystik og nye fortællinger.

Da han stod ved butiksdøren, vendte han sig om og sagde: "At rejse er at leve, men for at rejse må man være godt klædt på. Tak for hjælpen!" Og med det begav han sig ud på nye eventyr. For eventyret findes ikke kun i fjerne lande - nogle gange starter det i en butik fyldt med gode historier og det rette grej. Måske, kun måske, hviskede vinden endnu engang: ”Friluftslageret… stedet hvor eventyret begynder.”

At rejse er at leve Nu hvor vi deler fødselsdag med H.C. Andersen, kunne vi simpelthen ikke dy os for at skrive vores eget lille eventyr. “At rejse er at leve,” skrev han, og vi kunne ikke være mere enige. Vi er nemlig overbeviste om, at eventyr ikke kun findes i bøger, men gemmer sig i hver sti, i skovens sus og på hver bakketop, vi har besteget sammen gennem disse 30 år. Vi synes, det er sådan en fin detalje, at vi deler fødselsdag med en af verdens mest elskede eventyrfortællere og en odenseansk eventyrer. Han skabte eventyr med sin fantasi og ord, mens vi skaber dem med rygsække, vandrestøvler og en god portion eventyrlyst. Eventyr findes nemlig overalt, og gennem tre årtier har vi været så heldige at være en del af jeres. Husk at vi stadig kører jubilæumsfejring med masser af konkurrencer helt indtil d. 11 april. Endnu en gang: TAK! Tak fordi du er en del af Friluftslageret. Vi glæder os til mange flere eventyr sammen med dig! 🌿
KOM OG HYG MED OS Den 11. april afrunder vi festlighederne, men vi har stadig noget hyggeligt på programmet! Kom forbi til vores teltovnsevent, hvor vi skruer op for stemningen med varme fra teltovnen, gode snakke om friluftsliv og masser af inspiration til din næste udendørsoplevelse. Vi glæder os til at tage en snak med dig - og måske give dig et par gode tips til dit næste eventyr! Vi ses!

Du modtager dette nyhedsbrev, fordi du er medlem af Friluftslageret Explore Club. -------------------------------------------------------------------------------------------------- Friluftslageret: Læssøegade 12 · 5000 Odense C Friluftslageret: Sct. Anne Plads 2-4 · 5000 Odense C Ønsker du ikke længere medlemskab af Friluftslageret Explore Club -
Hans Egedes Vej 11, Odense NV, 5210